15.08.2022
Аусмҩаԥгатәқәа мҩаԥысуеит Ақалақь – Фырхаҵа Гәдоуҭа.
Аҳәынҭқарра Ахада Аԥсны Аџьынџьтәылатә еибашьраҟны иҭахаз хатәгәаԥхаралатәи аибашьцәа ҳаҭырла игәалаиршәеит.
Ашәҭшьҭаҵара иазкыз аусмҩаԥгатә иалахәын Аԥыза-министр Александр Анқәаб, Аԥсны Жәлар Реизара- Апарламент Аиҳабы Лаша Ашәба, Аиҳабыра ахаҭарнакцәа, Апарламент адепутатцәа, Аԥсны иҟоу Урыстәыла Ацҳаражәҳәаҩ Михаил Шургалин, Аԥсны иҟоу Алада Уаԥстәыла ацҳаражәҳәаҩ Олег Боциев, хатәгәаԥхаралатәи аибашьцәа, аибашьра аветеранцәа, ауаажәларра, ашколхәыҷқәа.
Аԥсны Ахада даҭааит С.П.Дбар ихьӡ зху Аԥсны Аџьыньтәылатә еибашьра Аҳәынҭқарратә музеи аҟны еиҿкааз Хатәгәаԥхаралатәи аибашьҩы имш иазкыз афотоцәыргақәҵа.